stanford-oval/wikipedia huggingface dataset:
Michel Colombier

Michel Colombier (23. toukokuuta 1939 Lyon – 14. marraskuuta 2004 Santa Monica, Yhdysvallat) oli ranskalainen elokuvasäveltäjä, joka työskenteli 1980-luvulta alkaen pääasiassa yhdysvaltalaisen elokuvan parissa. Hän voitti kaksi César-palkintoa.
Colombierin isä soitti Mulhousen oopperan orkesterissa. Colombier opiskeli Pariisin konservatoriossa Michel Magnen johdolla, mutta kiinnostui jo varhain myös jazzista ja modernistisesta musiikista. Colombier palkattiin vuonna 1961 Barclay Recordsin musiikilliseksi johtajaksi. Hänen uransa elokuvan parissa alkoi vuonna 1962, jolloin hän sovitti musiikkia Claude Lelouchin elokuvaan Tuntomerkit. Pian Colombier alkoi myös säveltää elokuviin ja työskenteli Euroopan tunnetuimpien ohjaajien kuten Marcel Carnén, Vittorio de Sican, Claude Chabrolin, Jean-Pierre Melvillen ja Jacques Demyn kanssa. Hän teki useassa elokuvassa yhteistyötä laulaja-säveltäjä Serge Gainsbourgin kanssa. He saavuttivat suurmenestyksen varsinkin Gainsbourgin levyttämällä laululla ”Élisa”, josta Jean Becker ohjasi myöhemmin elokuvan Elisa.
Vuonna 1968 Colombier matkusti New Yorkiin Petula Clarkin Amerikan-kiertueen järjestäjänä ja teki siellä sopimuksen yhdysvaltalaisen levymerkki A&M Recordsin kanssa. Hän levytti vuonna 1971 kulttimaineen saavuttaneen albumin Wings, jossa yhdistettiin rock-musiikki ja sinfoniaorkesteri. Sitä on kutsuttu ”ensimmäiseksi pop-sinfoniaksi” ja se sai kolme Grammy-ehdokkuutta. Colombier siirtyi vähitellen säveltämään pääasiassa amerikkalaisiin elokuviin ja asettui asumaan Kaliforniaan. Hän sävelsi musiikin muun muassa muusikko Princen ympärille luotuun rockmusikaaliin Purple Rain. Colombier sävelsi myös muun muassa baletteja, kamarimusiikkia Kronos Quartet -jousiyhtyeelle sekä jazz-musiikkia Stéphane Grappellille ja Branford Marsalikselle, ja esiintyi vierailevana kapellimestarina monien maailmankuulujen sinfoniaorkesterien kanssa. Colombier kuoli syöpään 65-vuotiaana vuonna 2004. Hänen viimeiseksi työkseen jäi Madonna-elokuva Haaksirikkoutuneet.
Colombierin tunnetuimmaksi kappaleeksi arvioidaan yleisesti Wings-albumin Emmanuelia. Colombier sävelsi sen 5-vuotiaana kuolleen samannimisen poikansa muistolle. Tunnettuuteen vaikuttaa erityisesti, että kappaletta käytettiin ranskalaisen Antenne 2 -televisiokanavan (nykyinen France 2) lähetyksien alkamisen ja päättymisen tunnusmusiikkina Les Hommes Volantes-nimellä tunnetussa animaatiossa vuosina 1975–1983.
Elokuvasävellyksiä

| --- | --- |
 Coplan, salainen agentti FX-18 (1964)  Une souris chez les hommes (1964)  Kuuma lasti (1965)  Marie-Chantal contre le docteur Kha (1965)  Uusi maailma (1966)  Le Jardinier d'Argenteuil (1966)  Si j'étais un espion (1967), Serge Gainsbourgin kanssa  L'Horizon (1967)  Yksi mies, kaksi naista (1967), Serge Gainsbourgin kanssa  Timanttikettu (1968), Serge Gainsbourgin kanssa  Viimeiset viettelykset (1968)  Mr. Freedom (1969)  Colossus – koneiden valta (1970)  Les Assassins de l'Ordre (1971), Pierre Henryn kanssa  Yön sudet (1972)  Perijä (1973)  Välienselvitys (1974)  Paul and Michelle (1974)  Hunter Will Get You (1976)  Le Couple témoin (1976)  Pelon palkka (1977), Tangerine Dreamin kanssa  8 rajua miestä (1979)  Huone kaupungissa (1982)  Purple Rain (1984), Princen kanssa  Kaikki pelissä (1984), Larry Carltonin kanssa  Taylor Hackfordin Valkeat yöt (1985)  Rahareikä (1986)  Kultainen lapsi (1986)  Pirullisia ihmisiä (1986)  Kolmannen korvapuusti (1987)  Cop – kyttä (1987)  Hemmo hortoilee (1988)  Rokkikesä (1988)  Pojasta mieheksi (1988)  Laulu rakkauden ja kuoleman välissä (1988) :  Asterix ja suuri taistelu (1989)  Kauhua kryptasta (1989), tv-sarja, eräitä jaksoja  Pelottava houkutus (1989)  Pää kylmänä (1989)  Kuka on Harry Crumb? (1989)  Loverboy (1989)  Tulileikki (1990), Curt Sobelin kanssa  Elävänä haudattu (1990), tv-elokuva  Dragonfire (1990), tv-elokuva  Kissat (1991), tv-elokuva  New Jack City (1991)  Palkkamurhaajan päiväkirja (1991)  Musta tuuli – Navajomurhat (1991)  Naimavoltti bisneskierteellä (1991)  Piilokyttä (1992)  Hullu isäni! (1992)  Posse (1993)  The Program (1993)  Valoa kohti (1993), tv-elokuva  Pallo hukassa II (1994)  Elisa (1995), Zbigniew Preisnerin kanssa  Foxfire (1996)  Barb Wire (1996)  Wally Sparks – sika herrasmieheksi (1997)  Viimeiset ajatukset (1997), tv-elokuva  Oikeat rytmit (1997), tv-elokuva  Woo (1998)  Stella vaihtaa vapaalle (1998)  Menneisyyden kahle (1998)  Hakoteillä (1999)  Pros & Cons (1999)  Pahat tytöt (1999)  Screwed – pulassa (2000)  Largo Winch (2001), tv-sarja  Messiah (2001–2004), tv-sarja  Haaksirikkoutuneet (2002)
Matti Nurminen (merenkulkuneuvos)

Matti Nurminen (13. tammikuuta 1911 Rauma – 9. heinäkuuta 2000 Helsinki) oli suomalainen merenkulkuneuvos, joka teki elämäntyönsä isänsä John Nurmisen perustamassa John Nurminen Oy:ssä.
Matti Nurminen valmistui Suomen Liikemiesten Kauppaopistosta vuonna 1931. Hankittuaan kieli- ja ammattitaitoa Englannista, Saksasta, Alankomaista ja Ahvenanmaalta Nurminen siirtyi perheyrityksensä palvelukseen vuonna 1934. Toisen maailmansodan aikana hän huolehti Baltiassa elin- ja sotatarvikelaivauksista Suomeen.
Puutavarakauppayhtiöstä huolinta-, laivanvarustus- ja laivanselvitysyhtiöksi laajentuneen John Nurminen Oy:n toimitusjohtaja hän oli vuosina 1946–1971. Yhtiö luopui laivanvarustuksesta 1960-luvulla ja keskittyi kansainväliseen huolintaan ja kuljetukseen. Matti Nurminen toimi vielä yhtiön hallituksen puheenjohtajana vuosina 1972–1986.
Matti Nurminen toimi matkayhtiö Matka-Kaleva Oy:n toimitusjohtajana yli kolme vuosikymmentä. Nuoruusvuosinaan hän toimi Helsingin Metsänkävijöissä, ja sittemmin hän oli perustamassa Partiosäätiötä. Nurminen sai partiopoikien korkeimman ansiomerkin Hopeasuden vuonna 1965. Hän oli Merenkävijät ry:n kommodori vuosina 1958–1963 ja Suomen Meripelastusseuran valtuuskunnan puheenjohtaja vuosina 1967–1972. Hänet kutsuttiin myös Paistinkääntäjien Veljeskunnan jäseneksi.
Matti Nurminen sai merenkulkuneuvoksen arvonimen vuonna 1961 ja Suomen Leijonan komentajamerkin vuonna 1973. Hän kuoli 89-vuotiaana heinäkuussa 2000.
Mika Muukka

Mika Juhani Muukka (s. 13. marraskuuta 1966 Helsinki) on suomalainen uransa lopettanut kiekonheittäjä. Muukka voitti kiekonheiton Suomen mestaruuden Hämeenlinnassa vuonna 1988 tuloksella 59,36 ja Oulussa vuonna 1990 tuloksella 61,74. Lisäksi hänellä on SM-hopea (1992) ja kolme SM-pronssia (1986, 1989 ja 1991) sekä kaksi halli-SM-hopeaa (1987 ja 1992).
Muukka heitti ennätyksensä 61,92 elokuussa 1989 Pieksämäellä. Kuulaa hän työnsi parhaimmillaan 17,46 (1990). Muukka osallistui Splitin EM-kisoihin vuonna 1990, mutta ei selvinnyt karsinnasta finaaliin. Hän lopetti uransa 1990-luvun loppupuolella.
Muukkaa valmensi Mikko Vanni. Seuratasolla hän edusti Helsingin Kisa-Veikkoja. Nykyään Mika Muukka on Suomen Urheiluliiton kilpailupäällikkö.
Aiheesta muualla

Mika Muukka Tilastopaja (vaatii kirjautumisen, maksullinen palvelu).
Michel Scheuer

| Mitalit> Maa:   Saksa.Miesten ratamelonta. Olympialaiset  | Mitalit> Maa:   Saksa.Miesten ratamelonta. Olympialaiset  | Mitalit> Maa:   Saksa.Miesten ratamelonta. Olympialaiset  | Maa:   Saksa> Miesten ratamelonta. |
| --- | --- | --- | --- |
|  Kultaa | Melbourne 1956 | K-2 1 000 m |  |
|  Pronssia | Helsinki 1952 | K-1 10 000 m |  |
|  Pronssia | Melbourne 1956 | K-1 10 000 m |  |
| MM-kilpailut  | MM-kilpailut  | MM-kilpailut  |  |
|  Kultaa | Praha 1958 | K-4 1 000 m |  |
|  Kultaa | Praha 1958 | K-4 10 000 m |  |
|  Hopeaa | Mâcon 1954 | K-2 1 000 m |  |
Michel Scheuer (20. toukokuuta 1927 Rodange, Luxemburg – 31. maaliskuuta 2015 Krefeld) oli saksalainen ratameloja. Hän voitti kultaa miesten 1 000 metrin kajakkikaksikossa Melbournen kesäolympialaisissa 1956. Samoissa kisoissa hän sai pronssia 10 000 metrin kajakkiyksikössä, jossa hänellä oli jo aiempi olympiapronssi vuodelta 1952.
Maailmanmestaruuskilpailuissa Scheuer sai yhteensä kolme mitalia vuosina 1954 ja 1958.
Scheuer voitti myös kaksi Euroopan mestaruutta. Hän kuoli Krefeldissä 87-vuotiaana 31. maaliskuuta 2015.
Mike Figgis

Mike Figgis vuonna 2011.
Michael "Mike" Figgis (s. 28. helmikuuta 1948) on brittiläinen elokuvaohjaaja, -käsikirjoittaja ja -säveltäjä.
Figgis syntyi Carlislessa, Englannissa, ja nousi maineeseen elokuvallaan Myrskyisä maanantai (1988). Myöhempien elokuvien joukkoon lukeutuvat Elämän oppitunnit (1994), Leaving Las Vegas (1995), Neiti Julie (1999), Timecode (2000) ja Cold Creek Manor (2003).
Figgis on ollut Oscar-, Bafta- ja Golden Globe -ehdokkaana. Hän seurusteli aiemmin englantilaisen näyttelijätär Saffron Burrowsin kanssa.
Man’s Ruin Revisited

| Man’s Ruin Revisited The Black League |
| --- | --- | --- |

Studioalbumin tiedot
 Äänitetty : elo–lokakuu 2003 Seawolf Studios, Wapaa Suomenlinna
 Julkaistu: 12. tammikuuta 2004
 Formaatti: CD, LP
 Tuottaja(t): Hannu Leiden
 Tyylilaji: heavy metal, hard rock
 Kesto: 44.55
 Levy-yhtiö: Ranch
Listasijoitukset
  Suomen virallinen lista: 35.
The Black Leaguen muut julkaisut
| Doomsday Sun (EP) 2001 | Man’s Ruin Revisited 2004 | A Place Called Bad 2005 |
Man’s Ruin Revisited on suomalaisen heavy metal -yhtye The Black Leaguen kolmas studioalbumi. Se julkaistiin vuonna 2004 levymerkillä Ranch Records.
Kappaleet

Old World Monkey – 3.17
Alive & Dead – 3.16
Cold Women & Warm Beer – 4.40
Hot Wheels – 2.41 (Hurriganes-cover)
Black Water Fever – 3.53
Lost In the Shadows, I Walk Alone – 4.01
Ain't No Friend O' Mine – 3.08
The Healer – 3.05
Crooked Mile – 3.16
Mad Ol' Country – 4.03
Man's Ruin... Revisited! – 2.51
Better Angels (of Our Nature) – 6.44
Kokoonpano

Maike Valanne – kitara
Taneli Jarva – laulu
Mikko "Florida" Laurila – bassokitara
Kimmo "Sir" Luttinen – rummut
Alexi Ranta – kitara
Kokoonpano > Muut tekijät

Hannu Leiden – tuottaja
Petri Majuri – masteroija
Sami Saramäki – kansikuva
Janne Peltonen – grafiikka
TJ – grafiikka
Mika Vuoto – valokuvat
Juha Jäntti – avustaja
Virpi Immonen – avustaja
Arvostelut

Desibeli.net:
The Metal Observer: 7/10
Soundi:
Aiheesta muualla

Albumi Man’s Ruin Revisited Encyclopaedia Metallum -sivustolla (englanniksi)
Man's Ruin Revisited discogs.com -sivustolla
Marokon naisten jalkapallomaajoukkue

Marokon naisten jalkapallomaajoukkue edustaa Marokkoa naisten jalkapallon maaotteluissa. Joukkuetta halinnoi Marokon kuninkaallinen jalkapalloliitto ja se pelasi ensimmäisen ottelunsa vuonna 1998. Joukkueen paras saavutus on hopea vuoden 2022 naisten Afrikan-mestaruuskilpailuista.
Marokko pääsi ensimmäistä kertaa MM-kilpailuihin, kun joukkue sijoittui toiseksi naisten Afrikan-mestaruuskilpailuista.
Arvokisat > Maailmanmestaruuskilpailut

1991–2019 – Ei selviytynyt karsinnoista
2023 – Neljännesvälierät
Arvokisat > Afrikan-mestaruuskilpailut

1991 – Ei osallistunut karsintoihin
1995 – Ei osallistunut karsintoihin
1998 – Lohkovaihe
2000 – Lohkovaihe
2002 – Ei selviytynyt karsinnoista
2004 – Ei osallistunut karsintoihin
2006–2018 – Ei selviytynyt karsinnoista
2022 – Toinen
2024 – Isäntämaa
Mike McKenna

| Mike McKenna |
| --- | --- |

Henkilötiedot
Syntynyt: 11. huhtikuuta 1983 (ikä 41) St. Louis, Missouri
Kansalaisuus:   Yhdysvallat
Jääkiekkoilija
Pelipaikka:  maalivahti
Hanska:  oikea
Pituus:  188 cm
Paino:  83 kg
Pelaajaura
Pääsarjaura:  2008–2019
Seurat:  Las Vegas Wranglers (ECHL)   Portland Pirates (AHL)   Norfolk Admirals (AHL)   Tampa Bay Lightning (NHL)   Lowell Devils (AHL)   New Jersey Devils (NHL)   Albany Devils (AHL)   Binghamton Senators (AHL)   Peoria Rivermen (AHL)   Columbus Blue Jackets (NHL)   Springfield Falcons (AHL)   Arizona Coyotes (NHL)   Springfield Thunderbirds (AHL)   Syracuse Crunch (AHL)   Dallas Stars (NHL)   Texas Stars (AHL)   Ottawa Senators (NHL)   Belleville Senators (AHL)   Vancouver Canucks (NHL)   Lehigh Valley Phantoms (AHL)   Philadelphia Flyers (NHL)
NHL-varaus:  172. varaus, 2002 Nashville Predators
Mike McKenna (s. 11. huhtikuuta 1983 Saint Louis, Missouri, Yhdysvallat) on yhdysvaltalainen entinen ammattilaisjääkiekkoilija, jonka pelipaikka oli maalivahti. McKenna pelasi uransa aikana lähinnä varamiehenä ja sai peliaikaa 35 NHL-ottelussa.
Ennen ammattilaisuraansa McKenna pelasi yliopistojääkiekkoa St. Lawrence yliopistossa. Nashville Predators varasi hänet vuoden 2005 varaustilaisuudessa numerolla 172. Uransa aikana McKenna pelasi  Tampa Bay Lightningin, New Jersey Devilsin, Columbus Blue Jacketsin, Arizona Coyotesin, Florida Panthersin, Dallas Starsin, Ottawa Senatorsin ja Philadelphia Flyersin organisaatioissa.
Aiheesta muualla

Kuvia tai muita tiedostoja aiheesta Mike McKenna Wikimedia Commonsissa
Metyyli-isosyanaatti

| Metyyli-isosyanaatti |
| --- | --- |

Tunnisteet
CAS-numero:  624-83-9
PubChem CID:  12228
Ominaisuudet
Molekyylikaava:  C2H3NO
Moolimassa:  57,1 g/mol g/mol
Ulkomuoto:  Väritön neste
Sulamispiste:  –80 °C (193 K)
Kiehumispiste:  39 °C (312 K)
Tiheys:  0,96 g/cm3
Liukoisuus veteen:  Reagoi veden kanssa
Metyyli-isosyanaatti on orgaaninen yhdiste, jonka molekyylikaava on C2H3NO, ja rakennekaava H3C-N=C=O. Se on normaaliolosuhteissa erittäin helposti syttyvää, haihtuvaa, väritöntä nestettä, jolla on pistävä haju. Metyyli-isosyanaatista käytetään myös nimityksiä isosyanaattimetaani ja MIC. Aine keksittiin vuonna 1888. Sitä valmisteaan isosyaanihapon esterinä ja käytetään hyönteismyrkkyjen valmistukseen, aiemmin myös kumin ja liimojen raaka-aineena.  Metyyli-isosyanaatti on erittäin myrkyllistä. Se oli tappava aine Bhopalin onnettomuudessa vuonna 1984.
Aine liukenee hiilivetyihin, mutta reagoi veden kanssa muodostaen metyyliamiinia (CH5N) ja dimetyyliureaa (C3H8N2O). Metyyli-isosyanaatin höyry on ilmaa raskaampaa ja voi siten kulkeutua maata pitkin syttyen etäällä vuotokohdasta, sillä aineen suhteellinen höyry-ilma-seoksen tiheys 20 °C:ssa (ilma = 1) on 1.44.
Metyyli-isosyanaattia käytetään torjunta-aineiden, kuten karbaryylin (C12H11NO2, CAS-numero 63-25-2) ja aldikarbin (C7H14N2O2S, CAS-numero 116-06-3) valmistukseen. Sitä saattaa muodostua myös polyuretaanin ja joidenkin muidenkin muovien lämpöhajoamisen yhteydessä.
Ympäristö- ja terveysvaikutukset

Lyhytaikainen altistus ärsyttää voimakkaasti silmiä, ihoa ja hengitysteitä. Nieltynä aine on syövyttävää ja se imeytyy elimistöön myös ihon kautta. Suuret höyry­pitoisuudet voivat aiheuttaa sokeutta, keuhkovaurioita, kuten keuhkopöhöä, fibroosia, emfyseemaa ja keuhkoputkentulehdusta. Aine on vahingollista ihmisen lisääntymiselle ja kehitykselle.
Yhdisteen myrkyllisyys oli ilmeinen vuonna 1984 tapahtuneessa Bhopalin onnettomuudessa, jossa arviolta 42 000 kg metyyli-isosyanaattia ja muita kaasuja pääsi ilmaan Union Carbide India Limitedin omistamalta hyönteismyrkkytehtaalta. Aine tappoi heti 3 000 ja vammautti yli 400 000 ihmistä.
Aiheesta muualla

Metyyli-isosyanaatin kansainvälinen kemikaalikortti
Masahiro Koga

| 0 | 1 | 2 |
| --- | --- | --- |

Henkilötiedot
Koko nimi: Masahiro Koga
Syntymäaika: 8. syyskuuta 1978 (ikä 46)
Syntymäpaikka: Fukuoka, Japani
Kansalaisuus:  Japani
Pelipaikka: Puolustaja
Pituus: 185 cm
Seurat
| Vuodet | Seura | O (M) |
| 1997–2006 2007–2010 2010–2011 2012–2015 | Nagoya Grampus Eight Kashiwa Reysol Júbilo Iwata Avispa Fukuoka | 231 (15) 78 (5) 19 (0) 74 (1) |
Maajoukkue
| 1997 | Japani U-20 |  |
 Seurajoukkueuran tilastot kattavat vain kansalliset sarjat.
Masahiro Koga (jap. 古賀 正紘, Koga Masahiro; s. 8. syyskuuta 1978 Fukuoka) on japanilainen entinen jalkapalloilija.
Jalkapallomaajoukkue

Koga kuului Japanin U-20 joukkueeseen nuorten MM-kilpailuissa 1997.
Aiheesta muualla

Soccerway
Mike Medavoy

Mike Medavoy
Morris Mike Medavoy (21. tammikuuta 1941 Shanghai, Kiina) on yhdysvaltalainen elokuvatuottaja ja elokuvayhtiön johtaja. Hän on yksi Orion Pictures -yhtiön perustajista, entinen TriStar Pictures -yhtiön hallituksen jäsen ja Phoenix Picturesin perustaja, hallituksen jäsen ja toimitusjohtaja.
Medavoy syntyi Shanghain ghetossa, jonne hänen euroopanjuutalaiset vanhempansa olivat paenneet natsien vainoa.,  Hän aloitti Universal Studios -yhtiön postihuoneessa 1964. Universalilla hänestä tehtiin pian roolijaon suunnittelija, mutta Medavoy vaihtoi elokuva-agentiksi General Artist Corporation -yhtiölle 1965. Hän yleni Creative Management Agencyn varajohtajaksi ja sitten International Famous Agencyn varajohtajaksi 1971, jossa hän työskenteli tuolloin nousevien nimien Francis Ford Coppolan, Jane Fondan, Terrence Malickin, Steven Spielbergin, Donald Sutherlandin ja Gene Wilderin kanssa.
Vuonna 1974 Medavoysta tuli United Artists -yhtiön tuotannon apulaisjohtaja ja 1978 hän oli yksi Orion Pictures -yhtiön perustajista. Medavoyn paras ystävä Peter Guber nimitti hänet TriStarin hallituksen jäseneksi. Nykyään hän on Phoenix Picturesin hallituksen jäsen ja toimitusjohtaja.
Vaikka elokuvan Veteen piirretty viiva (1998) tekijäluettelossa ei häntä mainita, Medavoy toimi tuotannon taustavoimana.
Vuonna 2006 hänet palkittiin Hollywoodin elokuvajuhlilla vuoden tuottajana. Marlon Brando oli Medavoyn ystävä ja valitsi hänet testamenttinsa toimeenpanijaksi. Medavoy tuotti 165 minuuttia kestävän elämäkerrallisen elokuvan näyttelijästä Turner-yhtiölle..
Aiheesta muualla

Mike Medavoy Internet Movie Databasessa. (englanniksi)
Biography at Phoenix Pictures (Arkistoitu – Internet Archive)
Mesías Maiguashca

Mesías Maiguashca (s. 24. joulukuuta 1938, Quito) on ecuadorilainen säveltäjä. Hän syntyi ja aloitti pianonsoiton ja sävellyksen opiskelunsa Quitossa. Myöhemmin hän jatkoi opintojaan New Yorkissa ja Buenos Airesissa. Säveltäjä on asunut vuodesta 1965 lähtien Saksassa. Hän on erikoistunut elektroniseen musiikin.
Michel Rousseau

| Mitalit | Mitalit | Mitalit |  |
| --- | --- | --- | --- |
|  Michel Rousseau MM-kilpailuissa 1959. |  Michel Rousseau MM-kilpailuissa 1959. |  Michel Rousseau MM-kilpailuissa 1959. |  |
Maa:   Ranska
Miesten ratapyöräily
|  Olympialaiset  |  Olympialaiset  |  Olympialaiset  |  |
|  Kultaa | Melbourne 1956 | eräajo |  |
| MM-kilpailut  | MM-kilpailut  | MM-kilpailut  |  |
|  Kultaa | Kööpenhamina 1956 | amatöörien eräajo |  |
|  Kultaa | Rocourt 1957 | amatöörien eräajo |  |
|  Kultaa | Pariisi 1958 | ammattilaisten eräajo |  |
|  Hopeaa | Amsterdam 1959 | ammattilaisten eräajo |  |
|  Hopeaa | Zúrich 1961 | ammattilaisten eräajo |  |
Michel Rousseau (5. helmikuuta 1936 Pariisi – 23. syyskuuta 2016 Saint-Yrieix-la-Perche) oli ranskalainen ratapyöräilijä, joka menestyi eräajossa. Hän voitti olympiakultaa Melbournessa 1956 ja amatöörien maailmanmestaruuden vuosina 1956 ja 1957. Tämän jälkeen hän ryhtyi ammattilaiseksi ja voitti eräajossa ammattilaisten maailmanmestaruuden vuonna 1958. Hän saavutti Italian Antonio Maspesille hävinneenä MM-hopeaa vuosina 1959 ja 1961.
Michel Rousseaun lapsenlapsi on olympialaisissa kilpaillut ja maailmanmestaruuden voittanut australialainen uimahyppääjä Cassiel Rousseau.
Mesógeio

| Mesógeio Μεσόγειο |
| --- | --- |
 Mesógeio
 Koordinaatit: 37°43′39″N, 26°49′27″E 
Valtio:  Kreikka
Hajautetun hallinnon alue:  Egea
Alue:  Pohjois-Egean saaret
Alueyksikkö:  Sámos
Kunta:  Anatolikí Sámos
Hallinto:  
 – Asutustyyppi:  kylä
 – Kallikrates-koodi:  5601040401
Korkeus:  570 m
Väkiluku (2011):  109
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Mesógeio (kreik. Μεσόγειο, myös Mesógeios, Μεσόγειος; myös transl. Mesógio(s)) on Kreikan kylä, joka sijaitsee Sámoksen saarella. Se kuuluu hallinnollisesti Anatolikí Sámoksen kuntaan, Sámoksen alueyksikköön ja Pohjois-Egean saarten alueeseen. Mesógeio muodostaa oman kyläyhdyskuntansa (Τοπική Κοινότητα Μεσογείου, Topikí Koinótita Mesogeíou). Kylän väkiluku on 109 (vuonna 2011).
Mesógeion kylä sijaitsee Sámoksen keskellä Karvoúnis-vuoren lounaisrinteessä noin 19 kilometriä länsiluoteeseen Pythagóreiosta ja noin 32 kilometriä länsilounaaseen Sámoksen kaupungista. Se on rakennettu noin 570 metrin korkeuteen merenpinnasta laskettuna, mikä tekee siitä yhden saaren korkeimmalla sijaitsevista kylistä. Kylän vanha nimi on Káto Arvanítes (Κάτω Αρβανίτες). Se liittyy historiassa läheiseen Pándroson kylään (myös Áno Arvanítes, Άνω Αρβανίτες). Nimien perusteella kylien alkuperäisiä asukkaita on joskus arveltu arvaniiteiksi, mutta tälle teorialle ei ole muuta tukea.
Ennen vuotta 2011 kylä kuului Pythagóreion kuntaan ja vuosina 2011–2019 Sámoksen kuntaan ja sen Pythagóreion kunnallisyksikköön.
Mette Mestad

Mette Mestad on norjalainen uransa lopettanut ampumahiihtäjä.
Mestad voitti maailmancupin kokonaiskilpailun kaudella 1983–1984. Hän sijoittui MM-kilpailuissa 1984 pikakilpailussa kahdeksanneksi ja normaalimatkalla 17:nneksi, 1985 pikakilpailussa kahdeksanneksi ja 1986 normaalimatkalla 12:nneksi.
Mestrino

| Mestrino |
| --- | --- |
 Mestrino
 Koordinaatit: 45°27′0″N, 11°46′0″E 
Valtio:  Italia
Alue:  Veneto
Maakunta:  Padova
Hallinto:  
 – Pormestari:  Marco Valerio Pedron
Pinta-ala:  
 – Kokonaispinta-ala:  19,30 km²
Korkeus:  20 m
Väkiluku (31.12.2015):  11 431
 – Väestötiheys:  592 as./km²
Aikavyöhyke:  UTC+1
 – Kesäaika:  UTC+2
Postinumero:  35035
Suuntanumero(t):  049
 
 www.comune.mestrino.pd.it 
Infobox OKVirheellinen NIMI-arvo: 
Mestrino on kunta Koillis-Italiassa Veneton alueella Padovan maakunnassa. Kunta sijaitsee noin yhdeksän kilometriä Padovasta luoteeseen. Kunnassa asuu runsaat 11 000 ihmistä. Sen pinta-ala on 19,30 km2. Väestötiheys on 592 asukasta/km2 (2015).
Mestrinon kunnan keskus on samanniminen kylä. Kuntaan kuuluvat lisäksi seuraavat kylät: Arlesega, Lissaro.
Mestrinon naapurikunnat ovat Campodoro, Grisignano di Zocco (VI), Rubano, Saccolongo, Veggiano, Villafranca Padovana.
Mike Foligno

| Mike Foligno |
| --- | --- |

Henkilötiedot
Syntynyt: 29. tammikuuta 1959 (ikä 65) Sudbury, Ontario, Kanada
Kansalaisuus:   Kanada
Jääkiekkoilija
Pelipaikka:  hyökkääjä
Maila:  oikea
Pituus:  188 cm
Paino:  88 kg
Seura
Seura:  New Jersey Devils
Sarja:  NHL
Tehtävä:  apuvalmentaja
Pelaajaura
Pääsarjaura:  1979–1994
Seurat:  Detroit Red Wings (NHL)  Buffalo Sabres (NHL)  Toronto Maple Leafs (NHL)   Florida Panthers (NHL)
NHL-varaus:  3., 1979 Detroit Red Wings
Valmennusura
Vuodet:  1995–
Seurat:  St. John's Maple Leafs (AHL) (apuvalmentaja & päävalmentaja)  Toronto Maple Leafs (NHL) (apuvalmentaja)   Colorado Avalanche (NHL) (apuvalmentaja)   Hershey Bears (AHL) (päävalmentaja)   Sudbury Wolves (OHL) (päävalmentaja/GM)   Anaheim Ducks (NHL) (apuvalmentaja)   Chicago Wolves (AHL) (apuvalmentaja)  
Michael Anthony "Mike" Foligno (s. 29. tammikuuta 1959 Sudbury, Ontario, Kanada) on uransa lopettanut kanadalainen jääkiekkovalmentaja ja jääkiekkohyökkääjä. Pelaajaurallaan hän pelasi yhteensä 15 kautta NHL:ssä ja edusti Kanadaa kolmissa maailmanmestaruuskisoissa.
Hän toimi NHL:ssä pelaavan New Jersey Devilsin apuvalmentajana kaudesta 2013–2014 kauteen 2014–2015, kunnes hän siirtyi Vegas Golden Knightsin pelaajatarkkailijaksi lopettaen uransa siellä kauteen 2017–2018. Päävalmentajana Foligno on toiminut muun muassa viiden kauden ajan 1998–2003 AHL:ssä pelaavassa Hershey Bearsissa.
Muuta

Foligno on kanadanitalialainen. Hänen poikansa Marcus ja Nick ovat myös jääkiekkoilijoita ja pelanneet NHL:ssä.
Meksikon ralli 2007

Meksikon ralli 2007 oli kauden neljäs MM-ralli ja se käytiin 9.–11. maaliskuuta. Rallissa ajettiin 20 erikoiskoetta yhteispituudeltaan 366 kilometriä.
Lopputulokset

| Sijoitus | Kuljettaja | Kartanlukija | Aika | Ero |
| --- | --- | --- | --- | --- |
| 1. |  Sébastien Loeb |  Daniel Elena | 3.48.13,3 | 0.0 |
| 2. |  Marcus Grönholm |  Timo Rautiainen | 3.49.09,1 | + 55,8 |
| 3. |  Mikko Hirvonen |  Jarmo Lehtinen | 3.49.41,0 | + 1.27,7 |
| 4. |  Daniel Sordo |  Marc Marti | 3.49.57,0 | + 1.43,7 |
| 5. |  Chris Atkinson |  Glen MacNeal | 3.50.37,4 | + 2.24,1 |
| 6. |  Manfred Stohl |  Ilka Minor | 3.51.58,8 | + 3.45,5 |
| 7. |  Jari-Matti Latvala |  Miikka Anttila | 3.52.24,1 | + 4.10,8 |
| 8. |  Matthew Wilson |  Michael Orr | 4.00.35,9 | + 12.22,6 |
| 9. |  Henning Solberg |  Cato Menkerud | 4.02.29,0 | + 14.15,7 |
| 10. |  Mark Higgins |  Martin Scott | 4.08.44,5 | + 20.31,2 |